pythainlp/thai_wikipedia_clean_20230101 huggingface dataset:
หลักการของการถ่ายภาพแบบคอลโฟคอลนั้นได้การจดสิทธิบัตรโดย Marvin Minsky ในปี ค.ศ. 1957 แต่การพัฒนาการของการใช้แสงเลเซอร์นั้นใช้เวลาอีก 30 ปี จึงสามารถนำมาใช้กับกล้องจุลทรรศน์แบบคอลโฟคอล จนกระทั่งในปี ค.ศ. 1980 กล้องจุลทรรศน์แบบคอนโฟคอลชนิดที่ใช้เลเซอร์ในการสแกนได้กลายเป็นเทคนิคอีกชนิดหนึ่งที่ได้รับความนิยม โดยในปี ค.ศ. 1978 นั้น Thomas Cremer และ Christoph Cremer ได้ออกแบบกระบวนการใช้แสงเลเซอร์ในการสแกนแบบทีละจุดโดยใช้จุดโฟกัสของลำแสงเลเซอร์เพื่อให้ได้ภาพ 3 มิติ โดยกล้องคอนโฟคอลที่ใช้แสงเลเซอร์ในการสแกนและใช้ตัวรับแสงเพื่อสร้างภาพ 3 มิติ ตัวแรกที่ถูกออกแบบนั้นได้ถูกใช้สำหรับถ่ายภาพวัตถุทางชีววิทยาซึ่งถูกเคลือบสารฟลูออเรสเซ็นต์ ในทศวรรตต่อมากล้องจุลทรรศน์แบบคอนโฟคอลทำงานด้วยแสงฟลูออเรสเซ็นได้ถูกพัฒนาอย่างจริงจังโดยกลุ่มนักวิจัย University of Amsterdam และ European Molecular Biology Laboratory (EMBL) และ องกรณ์ซึ่งเป็นหุ้นส่วนทางธุรกิจ
การเกิดภาพ.
การเกิดภาพของกล้องจุลทรรศน์แบบคอนโฟคอลชนิดที่ใช้เลเซอร์ในการสแกนเริ่มต้นจากลำแสงเลเซอร์ผ่านช่องของแล่งกำเนิดแสงแบบจุดและถูกโฟกัสด้วยเลนส์วัตถุเป็นปริมาตรของจุดโฟกัส (focal volume) ภายในหรือบนพื้นผิวของชิ้นเนื้อตัวอย่าง แสงสะท้อนจากวัตถุถูกสะท้อนกลับมายังเลนส์วัตถุอีกครั้งโดยแสงสะท้อนนี้มีความยาวคลื่นแตกต่างจากแสงที่มาจากแหล่งกำเนิดแสงแบบจุด เมื่อแสงสะท้อนเดินทางมาถึงตัวแยกแสง (beam slitter) โดยตัวแยกแสงนี้มีคุณสมบัติคือจะยอมให้แสงความยาวคลื่นหนึ่งผ่านไปได้แต่จะสะท้อนแสงอีกความยาวคลื่นหนึ่ง โดยแสงที่สามารถผ่านไปได้จะเป็นแสงจากแหล่งกำเนิดแสงแต่แสงที่สะท้อนมาจากวัตถุจะถูกสะท้อนอีกครั้งหนึ่งเพื่อผ่านไปยังรูขนาดเล็กด้านตัวรับแสง ซึ่งรูขนาดเล็กนี้จะทำการกำจัดแสงที่ไม่ได้มาจากจุดโฟกัสทำให้ได้ภาพที่คมชัดกว่ากล้องจุลทรรศน์แบบปกติ และสามารถเก็บภาพเฉพาะชั้นความลึกที่ต้องการเท่านั้น และในที่สุดจะเดินทางไปถึงตัวรับแสงแบบตัวคูณ (Photo Multiplier Tube; PMT) ซึ่งตัวรับแสงแบบตัวคูณจะทำหน้าที่แปลงสัญญาณแสงเป็นสัญญาณไฟฟ้า โดยส่วนมากจะมีตัวกรองแสง (optical filter) ระหว่างรูขนาดเล็กกับตัวรับแสงเพื่อกรองแสงที่ไม่ต้องการออกอีกครั้งหนึ่งเพื่อให้ได้ภาพที่คมชัดขึ้น
จากที่กล่าวมาข้างต้นแสงที่ได้รับมาจากวัตถุนั้นเป็นแสงสะท้อนจากปริมาตรของจุดโฟกัส โดยแสงสะท้อนนั้นจะกลายเป็นพิกเซล (pixel) ในภาพที่เป็นผลลัพพ์สุดท้าย โดยความสว่างของภาพจะขึ้นอยู่กับความเข้มของสัญญาณแสงสะท้อน ดังนั้นหากเราต้องการภาพหนึ่งภาพ เราจะต้องทำการสแกนแบบจุดต่อจุดให้ทั่วทั้งบริเวณที่เราต้องการ แล้วนำสัญญาณแสงมาแปลงเป็นแต่ละพิกเซล ในการสแกนลำแสงเลเซอร์ให้ทั่วบริเวณที่เราต้องการภาพนั้น เราใช้กระจกที่สามารถปรับได้เพื่อสะท้อนลำแสงเลเซอร์ไปยังบริเวณที่ต้องการได้ ซึ่งการทำกระจกให้สามารถปรับได้นั้นอาจใช้มอเตอร์มาช่วยเพื่อควบคุมมุมของการสะท้อนของลำแสงเลเซอร์ วิธีการที่ใช้ในการสแกนลำแสงเลเซอร์โดยปกตินั้นเป็นวิธีการที่ตอบสนองช้าและสามารถปรับความเร็วได้ เนื่องจากกล้องจุลทรรศน์จะเก็บแสงเฉพาะที่ปริมาตรของจุดโฟกัสเท่านั้นทำให้ต้องใช้เวลาในการเปิดหน้ากล้องนานกว่ากล้องแบบปกติ ดังนั้นการที่สแกนช้าจะส่งผลดีต่อภาพคือทำให้อัตราส่วนระดับสัญญาณแสงสะท้อนต่อสัญญาณรบกวน (signal-to-noise ratio) สูงขึ้น ส่งผลให้ความคมชัดและความละเอียดของภาพสูงขึ้น
การเก็บภาพที่ระดับความลึกต่างๆของวัตถุนั้นทำได้โดยการปรับความสูงของฐานของกล้องจุลทรรศน์หรือปรับระดับความสูงของเลนส์วัตถุเพื่อเปลี่ยนตำแหน่งของจุดโฟกัสให้ต่ำลงหรือสูงขึ้น เมื่อเราได้ภาพ 2 มิติ ที่ระดับความลึกต่างๆแล้ว เมื่อเรานำภาพต่างๆมาประกอบกันโดนเรียงเป็บชั้นๆเราจะได้ภาพโครงสร้างแบบ 3 มิติ
กล้องจุลทรรน์แบบคอนโฟคอลนี้มีความสามารถในการตัดทางแสง (optical sectioning) ซึ่งทำให้ไม่จำเป็นที่จะต้องทำลายตัวอย่างเพื่อทำการศึกษาโครงสร้างภายใน และทำให้ลดระยะและการวางแผนสำหรับการทดสอบต่างๆ รวมทั้งทำให้ภาพถ่ายมีความละเอียดเพิ่มขึ้น ชิ้นเนื้อตัวอย่างในงานชีววิทยานั้นปกติจะถูกย้อมด้วยสีย้อมของฟลูออเรสเซ็นต์ (fluorescent dye) สำหรับการสังเกตเฉพาะสิ่งที่ต้องการเท่านั้น อย่างไรก็ตามในความเป็นจริงความเข้มข้นของสีย้อมอาจถูกทำให้น้อยลงเพื่อลดการรบกวนในระบบ ดังนั้นกล้องหรือเครื่องมือวัดบางชนิดสามารถจับแสงฟลูออเรสเซ็นต์ได้เพียงโมเลกุลเดียว ดังนั้นจึงมีการใช้ transgenic techniques เพื่อที่จะสร้างโมเลกุลแบบฟลูออเรสเซ็นต์เสมือน (fluorescent chimeric molecules)ขึ้นมา เช่นการนำเอา Green Fluorescent Protein (GFP) มารวมกับโปรตีนชนิดที่เราสนใจในการสังเกตในงานชีววิทยา
การเพิ่มความละเอียด.
กล้องจุลทรรศน์แบบคอนโฟคอลชนิดที่ใช้เลเซอร์ในการสแกนใช้เทคนิดในการสแกนชนิดเดียวกันกับกล้อง Scanning Electron Microscope (SEM) ซึ่งเป็นการสแกนแบบแรสเตอร์ (raster scanning) คือ สเแกนเป็นแบบเส้นแนวนอนทีละเส้นหลายๆเส้นจนกระทั่งได้ภาพ 2 มิติ กล้องจุลทรรศน์แบบคอนโฟคอลชนิดที่ใช้เลเซอร์ในการสแกนนั้นมีข้อดีกว่ากล้อง Atomic Force Microscope (AFM) และ Scanning Tunneling Microscope (STM) คือไม่จำเป็นต้องใช้ปลายแหลมสำหรับทดสอบ(probe) ที่ต้องลอยเหนือชิ้นเนื้อในระดับนาโนเมตรในขณะที่กล้องจุลทรรศน์แบบคอนโฟคอลชนิดที่ใช้เลเซอร์ในการสแกนมีระยะห่างระหว่างชิ้นเนื้อกับเลนส์วัตถุ (working distance) ในระดับไมโครเมตรหรือมิลลิเมตร ซึ่งทำให้มีพื้นที่ในการใช้งานได้มากกว่า
กล้องจุลทรรศน์แบบคอนโฟคอลชนิดที่ใช้เลเซอร์ในการสแกนนั้นใช้แหล่งกำเนิดแสงเลเซอร์แบบจุดแล้วโกัสลำแสงเลเซอร์ไปยังชิ้นเนื้อตัวอย่าง ดังนั้นปริมาตรในการสแกนและความเข้มของแสงสะท้อนในการสแกนแต่ละจุดนั้นขึ้นอยู่กับขนาดของจุดโฟกัส (spot size) ของระบบแสง เพราะว่าจุดโฟกัสที่เกิขึ้นจริงไม่ใช่จุดที่มีขนาดเล็กมากเช่นในอุดมคติ แต่มีขนาดแบบ 3 มิติในรูปแบบของการกระจายแสง ในกล้องจุลทรรศน์แบบนั้นขนาดของจุดโฟกัสขึ้นอยู่กับ Numerical Aperture (N.A.) ของเลนส์วัตถุและความยาวคลื่นของแสงเลเซอร์ที่นำมาใช้ อย่างไรกล้องจุลทรรศน์แบบคอนโฟคอลชนิดที่ใช้เลเซอร์ในการสแกนนั้นสามารถกำจัดรูปแบบการเบี่ยงเบนลำแสงลำดับสูงๆลำแสง (higher order of difdfraction pattern) ที่มีผลต่อภาพได้ โดยการลดขนาดของรูรับแสงลง อย่างเช่นถ้าเราลดขนาดของรูรับแสงลงเหลือ 1 Airy unit จะทำให้แสงที่ผ่านมายังตัวรับแสงเป็นรูปแบบการเบี่ยงเบนลำแสงลำดับแรก (first order of difraction pattern) เท่านั้น ทำให้ภาพมีความคมชัดสูงขึ้นโดยแลกกับแสงที่มีความเข้มลดลงเพียงเล็กน้อยเท่านั้น ในการถ่ายภาพฟลูออเรสเซ็นต์ข้อจำกัดเพียงอย่างเดียวคืออัตราส่วนระดับสัญญาณต่อสัญญาณรบกวน (signal to noise ratio) เพราะว่าแสงที่ผ่านเข้ามายังตัวรับแสงน้อย แต่ก็ยังมีวิธีการแก้ไขปัญหานี้อยู่คือ ใช้ตัวรับแสงที่มีความไวสูง หรือเพิ่มความเข้มของแหล่งกำเนิดแสง แต่การเพิ่มความเข้มของแหล่งกำเนิดแสงอาจทำให้อายุของการสะท้อนแสงของสีย้อมฟลูออเรสเซ็นหมดลงเร็ว หรืออาจทำลายชิ้นเนื้อได้
กล้องจุลทรรศน์แบบคอนโฟคอลชนิดที่ใช้เลเซอร์ในการสแกนถูกใช้งานอย่างกว้างขวางในระเบียบการทำงานทางชีววิทยา ตั้งแต่ชีววิทยาระดับเซลล์, ยีน หรือ ชีววิทยาระดับไมโคร รวมทั้งการพัฒนาระบบชีววิทยา
การแพทย์ระดับคลีนิค กล้องจุลทรรศน์แบบคอนโฟคอลชนิดที่ใช้เลเซอร์ในการสแกนถูกใช้ในการวินิจฉัยโรคภัยต่างๆ โดยเฉพาะถูกใช้ในการถ่ายภาพและวิเคราะห์คุณภาพ รวมทั้งยังถูกใช้ในการระบุตำแหน่งและระบุลักษณะของเชื้อโรคต่างๆ ทำให้สามารถวินิจฉัยได้รวดเร็วขึ้นและสามารถทราบได้แม้จะเป็นในระยะเริ่มแรกก็ตาม เพื่อที่จะได้บำบัดรักษาได้ทันท่วงที
ทั้งนี้ยังมีการค้นคว้าเพื่อนำกล้องจุลทรรศน์แบบคอนโฟคอลชนิดที่ใช้เลเซอร์ในการสแกนไปใช้เป็น เพื่อใช้ตรวจภายในร่างกาย นอกจากนี้การนำเอาระบบไฟฟ้าเครื่องกลจุลภาคมาใช้ร่วมกับ endoscope ที่ใช้หลักการแบบเดียวกับกล้องจุลทรรศน์แบบคอนโฟคอลชนิดที่ใช้เลเซอร์ในการสแกนนั้นเป็นการเพิ่มความสามารถให้กล้อง endoscope ให้มีขนาดเล็กลงและมีความเร็วในการบันทึกภาพสูงขึ้นด้วย
อุตสาหกรรมเภสัชกรรมได้นำกล้องจุลทรรศน์แบบคอนโฟคอลชนิดที่ใช้เลเซอร์ในการสแกนไปใช้สำหรับการตรวจสอบการผลิตแผ่นฟิล์มขนาดบางเพื่อตรวจสอบว่าการกระจายตัวของยานั้นเป็นไปตามต้องการหรือไม่
กล้องจุลทรรศน์แบบคอนโฟคอลชนิดที่ใช้เลเซอร์ในการสแกนยังมีการนำไปใช้ในการอ่านข้อมูลในระบบการเก็บข้อมูลโดยใช้แสงแบบ 3 มิติ (3D optical data storage)
ตราแผ่นดินของอินเดีย
ตราแผ่นดินของอินเดีย เริ่มใช้เมื่อวันที่ 26 มกราคม พ.ศ. 2493 มีส่วนประกอบคือ
จอร์โจ นาโปลีตาโน
จอร์โจ นาโปลีตาโน (; เกิด 29 มิถุนายน พ.ศ. 2468) เป็นประธานาธิบดีคนที่ 11 ของประเทศอิตาลี ได้ด้ำรงตำแหน่งเป็นสมัยที่สองจากผลการเลือกตั้งเมื่อวันที่ 20 เมษายน พ.ศ. 2556 เขาเคยดำรงตำแหน่งประธานผู้แทนหอการค้าเมื่อปี พ.ศ. 2535- 537 และเป็นรัฐมนตรีว่าการกระทรวงมหาดไทยเมื่อปี พ.ศ. 2539-2541
นาโปลีตาโนได้รับเลือกตั้งเป็นประธานาธิบดีครั้งแรกเมื่อ 10 พฤษภาคม พ.ศ. 2549 และสาบานตนเมื่อวันที่ 15 พฤษภาคม พ.ศ. 2549 เขาเป็นประธานาธิบดีอิตาลีคนแรกที่มาจากพรรคคอมมิวนิสต์อิตาลี ต่อมาเขาก็ได้รับเลือกให้เป็นประธานาธิบดีอิตาลีสมัยที่สอง
โรงเรียนเบญจมราชรังสฤษฎิ์ ศูนย์บางเตย
เจเนอรัลอิเล็กทริก
บริษัทเจเนอรัลอิเล็กทริก  หรือ จีอี  เป็นกลุ่มบริษัทข้ามชาติ สัญชาติอเมริกันในสเกอเนคเทอดี รัฐนิวยอร์ก และมีสำนักงานใหญ่ตั้งอยู่ที่เมืองบอสตัน รัฐแมสซาชูเซตส์ ประเทศสหรัฐอเมริกา บริษัทบริหารงาน 4 ส่วน อันได้แก่ จีอีเอเนอจี, จีอีเทคโนโลยีอินฟราสตรักเจอร์, จีอีแคปิตอล และจีอีโฮมแอนด์บีซิเนสโซลูชันส์
โอราซิโอ การ์เตส
โอราซิโอ มานูเอล การ์เตส ฆารา (; เกิด 5 กรกฎาคม 1956 ) เป็นนักการเมืองและอดีตประธานาธิบดีของประเทศปารากวัย เขาเป็นนักธุรกิจชาวปารากวัยที่ชนะการเลือกตั้งประธานาธิบดีปารากวัย พ.ศ. 2556 เขาเป็นผู้สมัครจากพรรคโกโลราโด เขาทำธุรกิจเกี่ยวกับยาสูบในปารากวัย และเขาได้รับเลือกให้เป็นประธานกิตติมศักดิ์ของสโมสรฟุตบอล
รายนามผู้นำประเทศทั่วโลก
Placuna placenta
สนามกีฬาจิระนคร
สนามกีฬาจิระนคร เป็นสนามกีฬาเอนกประสงค์ตั้งอยู่ที่ ตำบลหาดใหญ่ อำเภอหาดใหญ่, จังหวัดสงขลา ปัจจุบันสนามแห่งนี้เป็นสนามเหย้าของ สโมสรฟุตบอลหาดใหญ่ มีความจุทั้งหมด 25,000 ที่นั่ง ก่อสร้างขึ้นตั้งแต่ปีปี พ.ศ. 2487
ตราแผ่นดินของเกาหลีเหนือ
ตราแผ่นดินของเกาหลีเหนือ เริ่มใช้เมื่อ พ.ศ. 2491 มีส่วนประกอบคือ
มีคำขวัญในริ้บบิ้นสีแดง เขียนว่า สาธารณรัฐประชาธิปไตยประชาชนเกาหลี
บริษัท จีเอฟพีที จำกัด (มหาชน) ( ชื่อย่อ:GFPT) ก่อตั้งเมื่อวันที่ 25 พฤศจิกายน พ.ศ. 2524 ดำเนินธุรกิจการผลิตและจัดจำหน่ายผลิตภัณฑ์ ไก่สดแช่แข็งและไก่แปรรูป ภายใต้เครื่องหมายการค้าของบริษัท และของลูกค้า โดยจัดจำหน่ายทั้งในประเทศและต่างประเทศ ประกอบด้วยธุรกิจอุตสาหกรรมการเกษตรครบวงจร คือ สายธุรกิจอาหารสัตว์ สายธุรกิจฟาร์มเลี้ยงไก่ปู่ย่าพันธุ์ สายธุรกิจโรงฟักไข่และเลี้ยงไก่พ่อแม่พันธุ์ สายธุรกิจฟาร์มเลี้ยงไก่เนื้อ สายธุรกิจชำแหละและแปรรูปผลิตภัณฑ์จากเนื้อไก่ และเริ่มเข้าจดทะเบียนเป็นบริษัทจดทะเบียนในตลาดหลักทรัพย์เมื่อวันที่ 27 มกราคม พ.ศ. 2535 โดยมีทุนจดทะเบียน 1,000 ล้านบาท ทุนเรียกชำระแล้ว 570 ล้านบาท
บริษัทจดทะเบียนจัดตั้งขึ้นเมื่อวันที่ 25 พฤศจิกายน พ.ศ. 2524 เพื่อประกอบธุรกิจหลักในด้านการผลิตและจำหน่ายไก่สดชำแหละแช่แข็งและแปรรูปทั้งภายในประเทศและต่างประเทศ
บริษัท ศรีตรังแอโกรอินดัสทรี จำกัด (มหาชน) ก่อตั้งขึ้นในปี 2530 บริษัทประกอบธุรกิจเป็นผู้ผลิตและส่งออกผลิตภัณฑ์ยางพารา บริษัทได้มีการขยายการประกอบธุรกิจอย่างต่อเนื่องเพื่อรองรับกับความเติบโตของอุตสาหกรรมยางธรรมชาติทั้งในประเทศและต่างประเทศ โดยบริษัทเริ่มต้นจากสายการผลิตยางแผ่นรมควัน ซึ่งเป็นวัตถุดิบหลักของอุตสาหกรรมยางล้อรถยนต์ ในปลายปี 2536 ได้เริ่มขยายสายการผลิตทำการผลิตน้ำยางข้นเพื่อรองรับความต้องการของอุตสาหกรรมถุงมือยางที่ใช้ในทางการแพทย์ ถุงยาง อุตสาหกรรมยางยืด และอื่นๆ ถัดมาในปี 2540 ศรีตรังได้เริ่มโครงการยางแท่ง STR เพื่อให้สอดคล้องกับแนวโน้มของอุตสาหกรรมยางล้อรถยนต์ ที่ผู้ใช้นิยมหันไปใช้ยางแท่งมากขึ้นเรื่อยๆ ศรีตรังได้ก้าวขึ้นมาเป็นตัวแทนอุตสาหกรรมยางพาราของประเทศไทย ในฐานะ “ผู้ประกอบการยางธรรมชาติแบบครบวงจรรายใหญ่ที่สุดของโลก” ด้วยกำลังการผลิตกว่า 2.6 ล้านตันต่อปี ซึ่งเป็นกำลังการผลิตที่สูงที่สุดในโลก จากจำนวนโรงงานรวม 34 โรงงาน ในประเทศไทย อินโดนีเซีย รวมทั้งเมียนมา ซึ่งเป็นฐานอุตสาหกรรมแหล่งใหม่ ศรีตรังจัดจำหน่ายผลิตภัณฑ์ยางธรรมชาติขั้นพื้นฐานทุกประเภทเพื่อตอบสนองความต้องการที่หลากหลายของลูกค้าทั่วโลก ได้แก่ ยางแท่ง ยางแผ่นรมควัน และน้ำยางข้น
นอกจากนี้ ศรีตรังได้ขยายธุรกิจไปสู่ธุรกิจปลายน้ำ ได้แก่ ถุงมือยางธรรมชาติและถุงมือยางไนไตรล์ที่ใช้ในทางการแพทย์และทางอุตสาหกรรม โดยดำเนินการผลิตทั้งในลักษณะการรับจ้างผลิต (Original Equipment Manufacturer : OEM) ให้กับคู่ค้าทั้งในและต่างประเทศ ตามคุณสมบัติ และความต้องการของลูกค้า รวมทั้งการผลิตและจัดจำหน่ายภายใต้เครื่องหมายการค้าของบริษัท อาทิ “ศรีตรังโกลฟส์” ทั้งในประเทศและต่างประเทศด้วยกำลังการผลิตถุงมือยางของบริษัทที่ 15,700 ล้านชิ้นต่อปี ถือได้ว่าบริษัทเป็นผู้ผลิตถุงมือยางรายใหญ่ที่สุดในประเทศไทยและจัดเป็นผู้ผลิตถุงมือยางติดอันดับ 1 ใน 5 ของโลก อีกทั้งศรีตรังยังได้ร่วมลงทุนกับบริษัทจากประเทศออสเตรียผลิตและจำหน่ายท่อไฮโดรลิคแรงดันสูงที่ใหญ่ที่สุดในประเทศไทย เพื่อใช้ในงานอุตสาหกรรมและเพื่อเป็นผู้ประกอบการยางธรรมชาติที่ครบวงจร ศรีตรังยังได้ขยายไปสู่ธุรกิจต้นน้ำในการบริหารจัดการสวนยางพาราขนาดใหญ่อย่างเป็นระบบและเป็นมิตรต่อสิ่งแวดล้อม ด้วยพื้นที่กว่า 50,000 ไร่ ครอบคลุม 19 จังหวัดในประเทศไทย ซึ่งส่วนใหญ่ตั้งอยู่ในเขตภาคเหนือและภาคตะวันออกเฉียงเหนือ
บริษัท ศรีตรังแอโกรอินดัสทรี จำกัด (มหาชน) จัดตั้งขึ้นเมื่อวันที่ 23 เมษายน 2530 ในรูปบริษัทจำกัด เพื่อดำเนินการผลิตยางแผ่นรมควันที่อำเภอหาดใหญ่ จากนั้นได้มีการขยายธุรกิจอย่างต่อเนื่อง เพื่อรองรับกับความเติบโตของอุตสาหกรรมยางธรรมชาติทั้งในประเทศและต่างประเทศ บริษัทได้เสนอขายหุ้นต่อประชาชนในประเทศไทยเป็นครั้งแรกและได้นำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์ฯ เมื่อวันที่ 22 สิงหาคม 2534 ต่อมาได้แปรสภาพเป็นบริษัทมหาชนจำกัดเมื่อวันที่ 27 ธันวาคม 2536
ในเดือนมกราคม 2554 บริษัทได้เสนอขายหุ้นสามัญเพิ่มทุนต่อประชาชนทั่วไปรวมทั้งนักลงทุนสถาบันในประเทศสิงคโปร์ และได้นำหุ้นเข้าจดทะเบียนเป็นหลักทรัพย์จดทะเบียนในตลาดหลักทรัพย์สิงคโปร์ เมื่อวันที่ 31 มกราคม 2554 ซึ่งปัจจุบันหุ้นของบริษัททเป็นหลักทรัพย์จดทะเบียนทั้งในตลาดหลักทรัพย์แห่งประเทศไทยและตลาดหลักทรัพย์สิงคโปร์ (Dual Listing)
บริษัท เจริญโภคภัณฑ์อาหาร จำกัด (มหาชน) (, ชื่อย่อ:CPF) เป็บริษัทในเครือเจริญโภคภัณฑ์ จดทะเบียนเป็นบริษัทจำกัดเมื่อวันที่ 17 มกราคม พ.ศ. 2521 ในนาม “บริษัท เจริญโภคภัณฑ์อาหารสัตว์ จำกัด” ด้วยทุนจดทะเบียนเริ่มแรก 5 ล้านบาท โดยเริ่มด้วยธุรกิจอาหารสัตว์บกและการเลี้ยงสัตว์บกในประเทศไทย และในปี 2531 ได้ขยายเข้าสู่ธุรกิจการเลี้ยงกุ้งครบวงจร ซีพีเอฟได้รับอนุญาตให้นำหุ้นสามัญเข้าจดทะเบียนเป็นหลักทรัพย์จดทะเบียนในตลาดหลักทรัพย์ภายใต้ชื่อย่อหลักทรัพย์ว่า “CPF” ในเดือนธันวาคม 2530 และแปรสภาพเป็นบริษัทมหาชนในเดือนมกราคม พ.ศ. 2537
ตราแผ่นดินของสาธารณรัฐจีน
ตะวันฉาย ฟ้าใส  หมายถึง แนวคิดการออกแบบธงประจำพรรค และ ตราประจำพรรคการเมืองของพรรคก๊กมินตั๋ง มาจากธงพื้นสีน้ำเงิน รูปดวงอาทิตย์สีขาวรัศมี 12 แฉกสีขาว เป็นสัญลักษณ์แทนความคิดเชิงก้าวหน้า หมายถึง เดือนทั้ง 12 เดือนและระบบการแบ่งเวลาเป็น 12 ชั่วโมงแบบจีน (時辰, shíchén) ซึ่ง 1 ชั่วโมงจีนเท่ากับ 2 ชั่วโมงสากล ดังนั้น 12 ชั่วโมงจีนจึงเท่ากับ 24 ชั่วโมงสากล หรือเวลาใน 1 วัน เริ่มใช้เมื่อวันที่ 17 กันยายน พ.ศ. 2471
ประวัติการออกแบบธงตะวันฉาย ฟ้าใส.
ธง"ตะวันฉาย ฟ้าใส" เดิมถูกออกแบบโดยลู่ เฮาตง ผู้พลีชีพในการปฏิวัติสาธารณรัฐ เขานำเสนอรูปแบบธงให้กับกองกำลังปฏิวัติในพิธีเปิดของSociety for Regenerating China สมาคมที่ต่อต้านราชวงศ์ชิงในฮ่องกง เมื่อวันที่ 21 กุมภาพันธ์ ค.ศ. 1895
ในช่วงการก่อการกำเริบอู่ชางใน ค.ศ. 1911 ที่ประกาศจัดตั้งสาธารณรัฐจีน กองทัพปฏิวัติต่าง ๆ มีธงที่แตกต่างกัน โดยธง"ตะวันฉาย ฟ้าใส"ของลู่ เฮาตงถูกใช้ในมณฑลทางใต้ของมณฑลกวางตุ้ง, เขตปกครองตนเองกว่างซีจ้วง, มณฑลยูนนาน และมณฑลกุ้ยโจว ในขณะที่"ธง 18 แฉก", "ธงห้าสี" และธงรูปแบบอื่นถูกนำมาใช้ในที่อื่น ๆ
เมื่อมีการจัดตั้งรัฐบาลสาธารณรัฐจีนในวันที่ 1 มกราคม ค.ศ. 1912 มีการนำธง"ห้าสี"มาใช้เป็นธงชาติ แต่ซุน ยัตเซ็นไม่พิจารณาถึงการออกแบบที่เหมาะสม โดยให้เหตุผลว่าแถบแนวนอนบ่งบอกถึงลำดับชั้นหรือชนชั้นเหมือนที่มีในสมัยราชวงศ์ ดังนั้น เมื่อเขาก่อตั้งรัฐบาลคู่แข่งที่กว่างโจวใน ค.ศ. 1917 เขานำธง"ตะวันฉาย ฟ้าใส"มาใช้เป็นธงของพรรค และธง"ท้องฟ้าสีฟ้า ดวงอาทิตย์สีขาว และโลกสีแดงทั้งหมด"  ซึ่งในตอนนั้นเป็นธงนาวี มาใช้เป็นธงชาติ ธงนี้กลายเป็นธงชาติใน ค.ศ. 1928 ในขณะที่ธง"ท้องฟ้าสีฟ้ากับดวงอาทิตย์สีขาว"ถูกนำมาใช้เป็นธงนาวิกโยธิน
ธง "ท้องฟ้าสีฟ้า ดวงอาทิตย์สีขาว และโลกสีแดงทั้งหมด" ยังคงเป็นธงของสาธารณรัฐจีนมาจนถึงทุกวันนี้
ปัจจุบันบริษัทมีโรงงานผลิตน้ำตาลทราย กำลังการผลิต 35,000 ตันอ้อยต่อวัน และโรงไฟฟ้าชีวมวล กำลังการผลิต 58 เมกะวัตต์ ตั้งอยู่ที่ อำเภอครบุรี จังหวัดนครราชสีมา
บริษัทก่อตั้งขึ้นเมื่อปี พ.ศ. 2508 ในนาม บริษัท อุตสาหกรรมหนองใหญ่ จำกัด เพื่อดำเนินธุรกิจผลิตและจำหน่ายน้ำตาลทราย โดยมีที่ตั้งอยู่ในอำเภอหนองใหญ่ จังหวัดชลบุรี มีทุนจดทะเบียนเริ่มต้น 1 ล้านบาท มีกำลังการผลิตเริ่มต้น 1,500 ตันอ้อยต่อวัน และบริษัทได้มีการขยายธุรกิจอย่างต่อเนื่องตามการขยายตัวของอุตสาหกรรมอ้อยและน้ำตาลในประเทศไทย ในช่วงปี 2510-2538 บริษัทได้เพิ่มทุนจดทะเบียนเป็น 100 ล้านบาท และขยายกำลังการผลิตเป็น 13,690 ตันอ้อยต่อวัน
ในปี พ.ศ. 2539 เนื่องจากพื้นที่เพาะปลูกอ้อยทางภาคตะวันออกลดลง บริษัทจึงได้ย้ายฐานการผลิตไปอยู่ที่ อำเภอครบุรี จังหวัดนครราชสีมา ในช่วงปี 2540-2549 บริษัทได้ขยายกำลังการผลิตเป็น 21,000 ตันอ้อยต่อวัน  ในปี พ.ศ. 2550 บริษัทได้เปลี่ยนชื่อเป็น บริษัท น้ำตาลครบุรี จำกัด  ในปี พ.ศ. 2553 บริษัทได้เปลี่ยนชื่อเป็น บริษัท น้ำตาลครบุรี จำกัด (มหาชน) และได้ขยายกำลังการผลิต เป็น 23,000 ตันอ้อยต่อวัน  ในปี พ.ศ. 2554 บริษัทได้เพิ่มทุนจดทะเบียนเป็น 500 ล้านบาท และนำหุ้นของบริษัทเข้าจดทะเบียนในตลาดหลักทรัพย์แห่งประเทศไทย  ปัจจุบันบริษัทมีทุนจดทะเบียน 600 ล้านบาท
การประกอบกิจการ.
ธุรกิจของบริษัทแบ่งได้เป็น 2 ส่วนคือ
1.ธุรกิจผลิตและจำหน่ายน้ำตาล
2.ธุรกิจที่เป็นผลพลอยได้จากการผลิตน้ำตาล
บริษัท น้ำตาลขอนแก่น จำกัด (มหาชน) ( ชื่อย่อ:KSL) บริษัทและบริษัทย่อย ภายใต้กลุ่ม เค เอส แอล เป็นกลุ่มบริษัทผู้ผลิตและจำหน่ายน้ำตาลทรายใหญ่เป็นอันดับ 4 ของประเทศไทย โดยกลุ่มบริษัทมีโรงงานน้ำตาลที่อยู่ภายใต้กลุ่มธุรกิจทั้งหมด 5 โรง โดยแบ่งสายการผลิตออกเป็น 3 ภาค ได้แก่ ภาคตะวันออกเฉียงเหนือ ภาคกลาง และ ภาคตะวันออก
เป็นบริษัทดำเนินกิจการโรงงานน้ำตาล ก่อตั้งเมื่อปี 2489 เมื่อครอบครัวชินธรรมมิตร์ ครอบครัวโตการัณยเศรษฐ์ และครอบครัวโรจนเสถียร ร่วมกันก่อตั้งบริษัทกว้างสุ้นหลี จำกัด โรงงานน้ำตาลแห่งแรกของบริษัทตั้งอยู่ที่ถนนพระราม 1 จังหวัดพระนคร ต่อมา พ.ศ. 2495 ได้ย้ายโรงงานไปที่ถนนเพชรเกษม จังหวัดธนบุรี ตั้งชื่อว่า บริษัท โรงงานน้ำตาลธนบุรี จำกัด
บริษัทผู้ผลิตและจำหน่ายน้ำตาลทรายใหญ่เป็นอันดับ 4 ของประเทศไทย โดยกลุ่มบริษัทมีโรงงานน้ำตาลที่อยู่ภายใต้กลุ่มธุรกิจทั้งหมด 5 โรง โดยแบ่งสายการผลิตออกเป็น 3 ภาคได้แก่
ผลิตภัณฑ์ที่ทางบริษัทและบริษัทย่อยผลิต ประกอบด้วยผลิตภัณฑ์หลักที่เป็นน้ำตาลทราย ซึ่งสามารถจำแนกประเภทได้ 4 ประเภท
และผลิตภัณฑ์เสริมที่เกี่ยวเนื่องที่ได้จากกระบวนการผลิตน้ำตาลทรายอีก เช่น กากน้ำตาล กากอ้อย และ กากหม้อกรอง โดยบริษัทได้ขยายการลงทุนต่อยอดจากกระบวนการผลิตน้ำตาล เพื่อสร้างมูลค่าเพิ่มได้แก่
มาลีสามพราน
บริษัท มาลี กรุ๊ป จำกัด (มหาชน) ( ชื่อย่อ:MALEE) ก่อตั้งเมื่อปี 2507 เริ่มจากการเป็นบริษัทครอบครัว และได้จดทะเบียนก่อตั้งเป็นบริษัท โรงงานมาลีสามพราน จำกัด เมื่อวันที่ 2 กุมภาพันธ์ 2521 เพื่อดำเนินธุรกิจเป็นผู้ผลิตและจำหน่ายทั้งอาหารกระป๋องและผลไม้กระป๋อง
กิจการของบริษัทฯ เริ่มจากอุตสาหกรรมในครอบครัวเมื่อประมาณปี 2507 และได้จดทะเบียนก่อตั้งบริษัท โรงงานมาลีสามพราน จำกัด เมื่อวันที่ 2 กุมภาพันธ์ 2521 เพื่อดำเนินธุรกิจเป็นผู้ผลิตและจำหน่ายทั้งอาหารกระป๋องและผลไม้กระป๋อง ต่อมากิจการได้เจริญเติบโตขึ้น จึงได้ทำการขยายกำลังการผลิตโดยสร้างโรงงานขึ้นบนพื้นที่ 30 ไร่ ที่อำเภอสามพราน จังหวัดนครปฐมเมื่อปี 2524 และบริษัทฯ นำหุ้นเข้าจดทะเบียนในตลาดหลักทรัพย์แห่งประเทศไทย เมื่อวันที่ 13 มีนาคม 2535 ต่อมาเมื่อเดือนเมษายน 2538 ได้มีการเปลี่ยนแปลงกลุ่มผู้ถือหุ้นโดยบริษัท เอบิโก้ โฮลดิ้งส์ จำกัด (มหาชน) ได้เข้าซื้อหุ้นจากผู้ถือหุ้นเดิม และได้เปลี่ยนชื่อเป็น บริษัท มาลีสามพราน จำกัด (มหาชน) เมื่อวันที่ 15 พฤษภาคม 2541 และได้มีการเพิ่มทุนเมื่อวันที่ 9 ธันวาคม 2541 เพื่อรองรับธุรกิจที่ขยายตัวอย่างต่อเนื่อง
ปัจจุบัน บริษัท มาลี กรุ๊ป จำกัด (มหาชน) เป็นบริษัทฯ ชั้นนำในกลุ่มผู้ผลิตอาหารและเครื่องดื่ม โดยมีสินค้าหลัก คือ ผลไม้กระป๋อง น้ำผลไม้ และน้ำผักผลไม้ภายใต้เครื่องหมายการค้า "มาลี" ซึ่งเป็นที่เชื่อถือและรู้จักอย่างกว้างขวางทั้งในประเทศและต่างประเทศ
บริษัท มาลี กรุ๊ป จำกัด (มหาชน) เป็นผู้ผลิตผลไม้กระป๋อง น้ำผลไม้และเครื่องดื่ม จำหน่ายทั้งตลาดในประเทศและต่างประเทศ โดยมีสัดส่วนของธุรกิจส่งออกประมาณ 15% และธุรกิจขายภายในประเทศประมาณ 85% ซึ่งสามารถจำแนกธุรกิจหลักออกเป็น 2 ธุรกิจ คือ
การประกอบธุรกิจของแต่ละสายผลิตภัณฑ์
ผลิตภัณฑ์หลักของบริษัทฯ แบ่งเป็นดังนี้
ไทยยูเนียน โฟรเซ่น โปรดักส์
บริษัท ไทยยูเนี่ยน กรุ๊ป จำกัด (มหาชน) ( ชื่อย่อ:TU) บริษัทดำเนินธุรกิจผลิตและส่งออกอาหารทะเลแช่แข็ง โดยเริ่มก่อตั้งในปี พ.ศ 2531 และบริษัทได้เข้าจดทะเบียนในตลาดหลักทรัพย์แห่งประเทศไทยในปี พ.ศ. 2537 ปัจจุบันบริษัทเป็นผลิตทูน่ากระป๋องที่ใหญ่ที่สุดในโลกและเป็นผู้นำและเชี่ยวชาญด้านอาหารทะเลโดยมียี่ห้อชั้นนำระดับโลก โดยมีฐานการผลิตที่ประเทศไทย อินโดนีเซีย เวียดนาม อินเดีย สหรัฐอเมริกา ฝรั่งเศส โปรตุเกส ปาปัวนิวกินี เซเซลส์ และกานา
ไทยยูเนี่ยน กรุ๊ป เริ่มก่อตั้งในปี 2520 ภายใต้ชื่อบริษัท ไทยรวมสินพัฒนาอุตสาหกรรม จำากัด ซึ่งเป็นผู้ผลิตและส่งออกปลาทูน่าบรรจุกระป๋อง จากนั้น บริษัท ไทยยูเนี่ยน กรุ๊ป จำกัด (มหาชน) จดทะเบียนจัดตั้งขึ้นเมื่อวันที่ 17 มีนาคม 2531 โดยครั้งแรกได้ร่วมกันจัดตั้งบริษัท เอเซี่ยน แปซิฟิค ไทยทูน่า จำกัด ขึ้นก่อนเพื่อประกอบกิจการผลิตและนำเข้าส่งออกอาหารทะเลแช่แข็ง รวมถึงแปรสภาพผลิตภัณฑ์อาหารเพื่อจัดจำหน่ายทั้งในและต่างประเทศ ต่อมาในเดือนตุลาคม 2531 จึงได้จดทะเบียนเปลี่ยนชื่อเป็น บริษัท ไทยยูเนี่ยน โฟรเซ่น โปรดักส์ จำกัด
ในปี 2535 บริษัทได้ก่อสร้างห้องเย็นเพิ่มเติม พร้อมกับการเข้าร่วมลงทุนจากบริษัทผู้ผลิตและจัดจำหน่ายรายใหญ่ ในประเทศญี่ปุ่น ได้แก่ บริษัท มิตซูบิชิ คอร์ปอเรชั่น จำกัด และบริษัท ฮาโกโรโม่ ฟู้ดส์ จำกัด ซึ่งเป็นลูกค้าและผู้จำหน่ายของบริษัท ต่อมาบริษัทได้แปลงสภาพเป็นบริษัทมหาชน พร้อมทั้งเข้าจดทะเบียนในตลาดหลักทรัพย์แห่งประเทศไทย เมื่อวันที่ 22 พฤศจิกายน 2537
บริษัทประกอบธุรกิจผลิตและจำหน่ายอาหารทะเลแช่แข็งและบรรจุกระป๋อง เพื่อส่งออกต่างประเทศ ปัจจุบันโรงงานของบริษัทตั้งอยู่ที่จังหวัดสมุทรสาคร ณ 28 กุมภาพันธ์ 2556 บริษัทเข้าลงทุนในบริษัทย่อย รวม 22 แห่ง ซึ่งเป็นบริษัทในประเทศ 14 แห่งและต่างประเทศ 8 แห่ง ครอบคลุมธุรกิจด้านอาหารสำเร็จรูปและอาหารว่าง เช่น อาหารบรรจุกระป๋อง อาหารแช่แข็ง และอาหารว่างประเภทต่างๆ โดยเน้นอาหารทะเลเป็นหลัก ขณะเดียวกันก็ได้ขยายเข้าสู่การดำเนินงานในรูปธุรกิจบรรจุภัณฑ์และสิ่งพิมพ์ ธุรกิจตลาดภายในประเทศ ธุรกิจอาหารสัตว์ พัฒนาสายพันธุ์กุ้งเพื่อจำหน่าย ธุรกิจโรงเพาะฟักและอนุบาลลูกกุ้ง และฟาร์มเลี้ยงกุ้ง
นอกจากนี้ บริษัทยังได้มีการลงทุนในบริษัทร่วมอีก 5 แห่ง ซึ่งเป็นบริษัทในประเทศ 3 แห่งและต่างประเทศ 2 แห่ง ประกอบธุรกิจผลิตปูอัด อาหารกุ้ง อาหารสัตว์ ผลิตและส่งออกผลิตภัณฑ์พลอยได้จากอาหารทะเล ลงทุนในธุรกิจการจับปลาทูน่า และธุรกิจให้บริการบริหารการจัดซื้อจัดจ้างผ่านระบบอิเล็กทรอนิกส์ (E-Procurement)
โครงสร้างรายได้จากการขายของบริษัทและบริษัทย่อย.
แบ่งเป็น 5 กลุ่มธุรกิจ
ตราแผ่นดินของไต้หวัน
บริษัท น้ำมันพืชไทย จำกัด (มหาชน) ( ชื่อย่อ:TVO) บริษัทดำเนินกิจการเป็นผู้ประกอบการอุตสาหกรรมการเกษตร สินค้าหลักที่บริษัทผลิตได้แก่ น้ำมันถั่วเหลือง น้ำมันทานตะวัน กากทานตะวัน กากถั่วเหลืองเพื่อใช้เป็นวัตถุดิบหลักในการผลิตอาหารสัตว์ วัตถุดิบเพื่อใช้ผสมอาหารเพื่อเลี้ยงลูกสุกรและไก่ เป็นต้น
บริษัทน้ำมันพืชไทย จำกัด (มหาชน) ได้จัดตั้งขึ้นเมื่อวันที่ 28 มีนาคม 2528 โดยเริ่มแรกบริษัทตั้งโรงงานสกัดและกลั่นน้ำมันถั่วเหลืองด้วยกำลังการผลิต 400 ตันเมล็ดถั่วเหลืองต่อวัน ต่อมาในปี 2533 บริษัทได้เข้าไปซื้อทรัพย์สินของบริษัทโรงกลั่นน้ำมันนครไชยศรี จำกัด และได้ทำการขยายกำลังการผลิตเพิ่มจนเป็น 800 ตันเมล็ดถั่วเหลืองต่อวัน และในวันที่ 12 พฤศจิกายน 2533 ได้จดทะเบียนเข้าเป็นบริษัทจดทะเบียนในตลาดหลักทรัพย์แห่งประเทศไทย
ในปี 2535 บริษัทได้ลงทุนในบริษัทน้ำมันบริโภคไทย จำกัด ในสัดส่วน 14% ปี 2536 ลงทุนในบริษัท พรอดดิจิ จำกัด ในสัดส่วน 43% ปี 2537 ลงทุนในบริษัทไทย เวทเจ็ดเทเบิล ออยล์ อินเตอร์เนชั่นแนล จำกัด ในสัดส่วน 65% ปี 2540 บริษัทขยายกำลังการผลิตเป็น 1,500 ตันต่อวัน ปี 2543 บริษัทได้ขยายกำลังการผลิตเพิ่มเป็น 2,000 ตันเมล็ดถั่วเหลือง/วัน ต่อมาในปี 2544 บริษัทได้ขยายกำลังการผลิตเป็น 3,500 ตัน เมล็ดถั่วเหลือง/วัน และในปี 2554 บริษัทได้ขายเงินลงทุนใน บริษัทไทย เว็ดเจ็ดเทเบิ้ลออยล์ อินเตอร์เนชั่นแนล จำกัด ออกไป และขยายกำลังการผลิตเพิ่มขึ้น 6,000 ตันเมล็ดถั่วเหลือง/วัน
บริษัทผลิตสินค้าหลัก 8 ชนิด ดังนี้
บริษัทย่อย
โครงสร้างรายได้
บริษัท แอล เอช ไฟแนนซ์เชียล กรุ๊ป จำกัด (มหาชน) ( ชื่อย่อ:LHFG) บริษัท แอล เอช ไฟแนนซ์เชียล กรุ๊ป จำกัด (มหาชน) เป็นบริษัทโฮลดิ้ง จัดตั้งขึ้นตามประกาศของธนาคารแห่งประเทศไทยที่กำหนดให้สถาบันการเงินปรับโครงสร้างการถือหุ้นของกลุ่มธุรกิจการเงินของตนเองให้เป็นไปตามหลักเกณฑ์การกำกับแบบรวมกลุ่ม บริษัทตั้งขึ้นเมื่อวันที่ 22 เมษายน 2552 ด้วยทุนจดทะเบียนแรกเริ่มจำนวน 100,000 บาท โดยมีวัตถุประสงค์หลักเพื่อเป็นบริษัทแม่ของกลุ่มธุรกิจการเงิน ทั้งนี้ บริษัทไม่ทำธุรกิจของตนเอง (Non – Operating Holding Company) แต่จะเข้าถือหุ้นในบริษัทอื่นเพื่อการมีอำนาจควบคุมกิจการ
บริษัท แอล เอช ไฟแนนซ์เชียล กรุ๊ป จำกัด (มหาชน) ตั้งขึ้นเมื่อวันที่ 22 เมษายน 2552 โดยมีวัตถุประสงค์หลักเพื่อเป็นบริษัทแม่ของกลุ่มธุรกิจการเงิน ทั้งนี้บริษัทไม่ทำธุรกิจของตนเอง (Non – Operating Holding Company) แต่จะเข้าถือหุ้นในบริษัทอื่นเพื่อการมีอำนาจควบคุมกิจการ
วันที่ 19 มิถุนายน 2552 บริษัทได้ยื่นขออนุญาตจัดตั้งกลุ่มธุรกิจทางการเงินต่อธนาคารแห่งประเทศไทย และเมื่อวันที่ 28 ตุลาคม 2552 ธนาคารแห่งประเทศไทยได้อนุญาตให้บริษัท และธนาคารแลนด์ แอนด์ เฮ้าส์ จำกัด (มหาชน) จัดตั้งกลุ่มธุรกิจทางการเงิน โดยมีบริษัทเป็นบริษัทแม่ของกลุ่มธุรกิจทางการเงิน และมีธนาคารเป็นบริษัทลูกในกลุ่ม Solo Consolidation และมีบริษัทหลักทรัพย์จัดการกองทุนแลนด์ แอนด์ เฮ้าส์ จำกัด เป็นบริษัทลูกนอกกลุ่ม Solo Consolidation
วันที่ 10 มิถุนายน 2552 บริษัทได้ดำเนินการปรับโครงสร้างการถือหุ้นเพื่อให้เป็นไปตามแผนการจัดตั้งกลุ่มธุรกิจทางการเงินที่ได้รับอนุญาตจากธนาคารแห่งประเทศไทย และเมื่อวันที่ 27 พฤศจิกายน 2552 สำนักงานคณะกรรมการกำกับหลักทรัพย์และตลาดหลักทรัพย์ ได้อนุญาตให้บริษัทเสนอขายหลักทรัพย์ที่ออกใหม่ และใบสำคัญแสดงสิทธิ ตามแผนการปรับโครงสร้างการถือหุ้น โดยเมื่อวันที่ 1 ธันวาคม 2552 บริษัทได้ออกและเสนอขายหุ้นสามัญเพิ่มทุนของบริษัทให้แก่ผู้ถือหุ้นของธนาคารแลนด์ แอนด์ เฮ้าส์ จำกัด (มหาชน) โดยเสนอขายเพื่อแลกเปลี่ยนกับหุ้นสามัญของธนาคารแลนด์ แอนด์ เฮ้าส์ จำกัด (มหาชน) ในอัตราแลกเปลี่ยน 1 ต่อ 1 และ เมื่อวันที่ 9 ธันวาคม 2552 บริษัทได้ดำเนินการจดทะเบียนเพิ่มทุนที่ออกเพื่อแลกเปลี่ยนกับหุ้นสามัญของธนาคารแลนด์ แอนด์ เฮ้าส์ จำกัด (มหาชน) โดยถือเสมือนว่าชำระราคาค่าหุ้นแล้วกับกระทรวงพาณิชย์ ซึ่งภายหลังจากการปรับโครงสร้างการถือหุ้น ผู้ถือหุ้นของธนาคารแลนด์ แอนด์ เฮ้าส์ จำกัด (มหาชน) ได้เข้ามาเป็นผู้ถือหุ้นของบริษัทแทน และบริษัทจึงเข้าถือหุ้นร้อยละ 99.99 ในธนาคาร